Stimate domnule prim-ministru Victor Ponta,

Vă scriu cu îngrijorare în legătură cu  atitudinea exprimată recent pe o rețea de socializare de către consilierul dumneavoastră, domnul Mirel Palada faţă de jurnaliști, în general, pornind de la cazul special al unui  coleg de la portalul Gândul, parte a Mediafax Group (membru al Clubului Român de Presă).

Domnul Palada, care îndeplinește atribuţiile purtătorului de cuvânt guvernamental, recidivează într-un fel care arată că este inadecvat poziției și responsabilităților sale publice și care face deservicii majore comunicării între guvernul unei țări membre a Uniunii Europene și comunitatea jurnaliștilor.

Cred că limbajul domnului Palada este inacceptabil și străin standardelor funcţieipe care o ocupă temporar şi serviciului public pe care este însărcinat să-l îndeplinească.

Libertatea de exprimare este un drept constituțional  și fundamentul filosofiei profesiei de jurnalist, dar și al funcționării civilizate a societății, iar folosirea sa iresponsabilă poate impinge spre situații critice.

Domnule prim-ministru,

Apreciezcă prezentarea de scuze publice de către domnul Palada este un gest necesar, care ar semnifica întoarcerea spre o dorită normalitate.

De asemenea, cred că măsurile care ar putea fi luate în interiorul guvernului, în spiritul unor relații funcționale jurnaliști-autorități, sunt binevenite.

Eu și colegii din Clubul Român de Presă ne rezervăm dreptul de a urmări acest caz precum şi deciziile pe care le veţi lua.

Cu stimă,

Indira Crasnea,

Președintele (i) Clubului Român de Presă